Messi beboet oor Maradona-huldeblyk | Netwerk24
03 Desember 2020 12:08
Lionel Messi met die trui wat hy in 'n huldeblyk aan Maradona onder sy Barcalona-trui aangehad het. Foto: Getty Images
Messi, 'n Argentyn, het tydens Barcelona se wedstryd teen Osasuna sy trui opgelig nadat hy 'n doel aangeteken het. Onder sy trui was daar 'n Newell's Old Boys-hemp, wat aan Maradona behoort het.
Die skeidsregter het Messi summier met 'n geelkaart gestraf, maar die Argentyn se optrede is wêreldwyd geloof.
Die Spaanse Sokkerfederasie se kompetisie-komitee het Messi met €600 en sy klub met €180 beboet.
Barcelona het beswaar aangeteken, maar die komitee sê in 'n verklaring dat 'n speler volgens art. 93 van die dissiplinêre kode gestraf moet word as hy sy trui uittrek wanneer hy feesvier, dit maak nie saak wat die rede is nie.
Messi ondersteun Newell's Old Boys en het vir die klub se junior span gespeel voor hy as 13-jarige na Barcelona verhuis het.